C 351/6
SK
Úradný vestník Európskej únie
14.9.2022
Predbežné oznámenie o koncentrácii (Vec M.10696 – ARAMCO OVERSEAS COMPANY / BP EUROPA / LOTOS – AIR BP POLSKA) Vec, ktorá môže byť posúdená v rámci zjednodušeného postupu (Text s významom pre EHP)
(2022/C 351/04)
1.
Komisii bolo 7. septembra 2022 podľa článku 4 nariadenia Rady (ES) č. 139/2004 (1) doručené oznámenie o zamýšľanej koncentrácii.
Toto oznámenie sa týka týchto podnikov: — Aramco Overseas Company B.V. („AOC“, Holandsko), pod kontrolou podniku Saudi Arabian Oil Company (Saudská Arábia), — BP Europa SE („BP Europa“, Nemecko), pod kontrolou podniku BP p.l.c.
(Spojené kráľovstvo), — Lotos – Air BP Polska sp. z o.o. („cieľový podnik“, Poľsko).
Podniky AOC a BP Europa získajú v zmysle článku 3 ods.
1 písm.
b) a článku 3 ods.
4 nariadenia o fúziách spoločnú kontrolu nad cieľovým podnikom.
Koncentrácia sa uskutočňuje prostredníctvom kúpy akcií.
2.
Predmet činnosti dotknutých podnikov:
— AOC poskytuje svojim pridruženým subjektom v skupine Saudi Aramco širokú škálu služieb vrátane finančnej podpory, riadenia dodávateľského reťazca, technickej podpory a rôznych administratívnych podporných služieb, — BP Europa vykonáva väčšinu činností spoločnosti BP v Poľsku vrátane dodávok motorových palív prostredníctvom vlastných čerpacích staníc a obchodných prevádzok, ako aj predaja mazív – aj pod značkou Castrol.
BP v súčasnosti v Poľsku nedodáva ani nepredáva letecké palivá, — Cieľový podnik je spoločný podnik pod kontrolou spoločností Grupa Lotos S.A. a BP Europa zameraný na predaj leteckého paliva JET-A1 a leteckého benzínu, ako aj na tankovanie týchto leteckých palív do lietadiel na poľských letiskách. 3.
Na základe predbežného posúdenia sa Komisia domnieva, že oznámená transakcia by mohla patriť do rozsahu pôsobnosti nariadenia o fúziách.
Tým však nie je dotknuté konečné rozhodnutie v tejto veci.
V súlade s oznámením Komisie o zjednodušenom postupe pri riešení niektorých koncentrácií podľa nariadenia Rady (ES) č. 139/2004 (2) treba uviesť, že túto vec je možné posudzovať v súlade s postupom stanoveným v uvedenom oznámení.
4.
Komisia vyzýva zainteresované tretie strany, aby jej predložili prípadné pripomienky k zamýšľanej koncentrácii.
Pripomienky musia byť Komisii doručené najneskôr 10 dní odo dňa uverejnenia tohto oznámenia.
Vždy je nutné uviesť túto referenčnú značku: M.10696 – ARAMCO OVERSEAS COMPANY / BP EUROPA / LOTOS – AIR BP POLSKA Pripomienky možno Komisii zaslať e-mailom, faxom alebo poštou.
Použite tieto kontaktné údaje: E-mail: COMP-MERGER-REGISTRY@ec.europa.eu Fax +32 22964301 (1) Ú. v.
EÚ L 24, 29.1.2004, s. 1 („nariadenie o fúziách“).
(2) Ú. v.
EÚ C 366, 14.12.2013, s.
5.